ทอท.เร่งทีโออาร์ 5 พันล้าน
นายนิตินัย ศิริสมรรถการ กรรมการผู้อำนวยการใหญ่ บริษัท ท่าอากาศยานไทย จำกัด (มหาชน) เปิดเผยถึงความคืบหน้าการดำเนินโครงการระบบขนส่งผู้โดยสารอัตโนมัติ (APM) ซึ่งเป็นส่วนหนึ่งของโครงการพัฒนาท่าอากาศยานดอนเมือง ระยะที่ 3 ว่า ขณะนี้กำลังเร่งจัดทำร่างเงื่อนไขการประมูล (ทีโออาร์) คาดว่าจะแล้วเสร็จภายในปีนี้ และจะสามารถเปิดประมูลได้ต้นปี 62 ในรูปแบบ PPP ให้เอกชนเป็นผู้ลงทุน วงเงินรวมกว่า 5,000 ล้านบาท,อย่างไรก็ตาม เวลานี้ฝ่ายที่เกี่ยวข้องกำลังพิจารณาว่า หากให้เอกชนเข้ามาลงทุนเฉพาะระบบขนส่งผู้โดยสารอัตโนมัติอย่างเดียว จะดึงดูดความสนใจนักลงทุนเข้ามาลงทุนหรือไม่หรืออาจต้องให้สัมปทานการบริหารพื้นที่อาคารจอดรถด้านทิศเหนือ และด้านทิศใต้ของสนามบิน รวมถึงอาคาร junction Building รวมเป็นแพ็กเกจเดียวกับ APM เข้าไปด้วย เพื่อให้ เอกชนที่ลงทุนได้พอมีกำไรบ้าง เพราะงาน APM เป็นบริการสนามบินที่ให้ประชาชนใช้บริการฟรี โดยไม่เก็บค่าโดยสารสำหรับ APM ที่จะให้บริการที่สนามบินดอนเมืองนั้น มีระยะทางรวมกว่า 4 กิโลเมตร (กม.) เริ่มต้นจากทิศเหนือจดทิศใต้ของสนามบิน มี 5 สถานี ประกอบด้วย สถานีต้นทาง, สถานีอาคารผู้โดยสาร, สถานีอาคารขนส่งสินค้า, สถานีอาคารผู้โดยสาร 3 และสถานีปลายทาง,นายนิตินัย กล่าวต่อว่า สำหรับรูปแบบรถไฟฟ้าที่นำมาใช้นั้นต้องยอมรับว่า ปัจจุบัน APM มีใช้กันหลายรูปแบบ ทั้งแบบแขวนและแบบเสาตั้ง แต่ในส่วนของสนามบินดอนเมืองจะใช้รูปแบบใดคงต้องขึ้นอยู่กับผู้ชนะประมูลเป็นผู้ตัดสินใจ ซึ่ง ทอท.เพียงแค่ให้ข้อมูลเท่านั้นว่าสภาพพื้นที่เป็นอย่างไร รวมถึงขีดความสามารถในการรองรับผู้โดยสารที่เราต้องการเป็นเท่าใด เพื่อให้เป็นข้อมูลในการพิจารณา.
ความคืบหน้าการดำเนินโครงการระบบขนส่งผู้โดยสารอัตโนมัติ (APM) ซึ่งเป็นส่วนหนึ่งของโครงการพัฒนาท่าอากาศยานดอนเมือง ระยะที่ 3 ขณะนี้กำลังเร่งจัดทำร่างเงื่อนไขการประมูล (ทีโออาร์)
ท่าอากาศยานไทย,โครงการระบบขนส่งผู้โดยสารอัตโนมัติ,สนามบินดอนเมือง,ทีโออาร์,รถไฟฟ้า,ข่าวทั่วไป